**REPUBLIKA HRVATSKA**

**OPĆINSKI SUD U CRIKVENICI**

Kralja Tomislava 85a, Crikvenica

OIB: 74084245037

Razdjel: 109 Ministarstvo pravosuđa, uprave i digitalne transformacije

Glava: 10980 Općinski sudovi

Broj RKP-a: 50514

Šifra djelatnosti prema NKD-u 2007.: 8423 Sudske i pravosudne djelatnosti

**OBRAZLOŽENJE POSEBNOG DIJELA FINANCIJSKOG PLANA 2025.-2027.**

 Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi te dostaviti obrazloženje posebnog dijela financijskog plana, kojeg dostavljamo u nastavku.

**Financijsko razdoblje 2025.-2027.g.**

Planirani rashodi i izdaci Općinskog suda u Crikvenici za 2025., 2026. i 2027. godinu se u potpunosti odnose na aktivnost A641000 – Vođenje postupaka iz nadležnosti općinskih sudova odnosno redovno poslovanje. U 2025. godini je ukupni iznos rashoda planiran u iznosu od 3.630.100,00 €, za 2026. je planirano 3.820.357,00 € dok je za 2027. godinu planirano 3.813.052,00 €.

**RASHODI ZA ZAPOSLENE**: za 2025. godinu ukupno je iz proračunskih sredstava planiran iznos od 2.878.900,00 € kojeg sačinjavaju plaće i doprinosi, prekovremeni rad te ostali rashodi za zaposlene. Za 2026. godinu je planirano 3.056.632,00 € te za 2027. godinu je planiran iznos od 3.079.827,00 €, sukladno Uputama za izradu Financijskog plana '25.-'27. te limitima dostavljenim od strane Ministarstva pravosuđa, uprave i digitalne transformacije.

Za plaće i doprinose dužnosnika, službenika i namještenika za 2025. proračunsku godinu planirano je 2.743.900 €, dok projekcija za 2026. godinu iznosi 2.919.632,00 €. Za 2027. godinu planirano je 2.944.827,00 €. U rashode za zaposlene uračunate su plaće bazirane prema stvarnom trošku, prema ukupnom broju zaposlenih (stanje na 31.10.2024. - 20 sudaca i 90 službenika i namještenika), uvećano za plaće novih radnih mjesta za koje su natječaji završeni, u tijeku ili u pripremi za provođenje natječaja, a za koja radna mjesta su dobivene suglasnosti Ministarstva, obračunati sukladno novom Kolektivnom ugovoru i uvećani za 0,5% minulog rada uz pripadajuće doprinose. Plaće za prekovremeni rad u iznosu 40.000,00 € u 2025. i 2026. godini te 35.000,00 € u 2027. godini, planirane su zbog izlučivanja arhivske građe i rješavanja većeg broja neriješenih zemljišnoknjižnih predmeta u sjedištu suda te stalnim službama Krk, Rab i Senj, osobito zbog preseljenja stalne službe Senj i Rab u nove prostorije na novim lokacijama. Također su planirani ostali rashodi za zaposlene u iznosu od 95.000,00 € za 2025. godinu, za 2026. godinu u iznosu 97.000,00 € te u 2027. godini 100.000,00 €. Iznosi su raspoređeni u udjelu 15% za jubilarne nagrade, otpremnine 8%, božićnica i dar djeci 37%, uskrsnica i regres 32%, pomoći za bolovanje i sl. 8%. temeljem prava po Kolektivnom ugovoru.

**MATERIJALNI RASHODI:** ukupno za 2025. godinu iznose 734.000,00 € a sastoje se od 673.565,00 € iz proračunskih sredstava te 60.435,00 € iz sredstava dobivenih kroz izvor pomoći u okviru zemljišno-knjižne obnove. Za 2026. od ukupno 746.525,00 €, iz proračunskih sredstva ide 686.090,00 € dok pomoći sufinanciraju 60.435,00 € rashoda. U 2027. godini od ukupno 717.025,00 €, iz proračunskih sredstva ide 656.590,00 € dok pomoći sufinanciraju 60.435,00 € rashoda.

Naknade za prijevoz za rad na terenu i odvojeni život:

Planirani iznos za 2025. godinu kao i za pripadajuće projekcije za 2026. i 2027. godinu iznose 100.000,00 €. Uzimajući u obzir povećanje cijena, u navedenu naknadu su uključene visina naknade troškova prijevoza po prijeđenom kilometru te troškovi pokaznih karata javnog prijevoza za 77 zaposlenika koji koriste prijevoz zaključno na dan 30.09.2024., a na području grada Crikvenice i okolice, sukladno odredbama novog Kolektivnog ugovora.

Stručno usavršavanje sudaca i službenika - osigurana sredstva u iznosu od 4.000,00 € u

svakoj od tri godine zbog potrebe trajnog usavršavanja i usvajanja novih znanja, a s ciljem stjecanja i razvijanja novih znanja, vještina i sposobnosti usmjerenih podizanju razine njihove samostalnosti, stručne osposobljenosti i djelotvornosti, a potrebnih za pravilno i
djelotvorno obavljanje poslova njihova radnog mjesta.

Rashodi za materijal i energiju - sredstva u iznosu od 108.636,00 €, osigurana su za 2025. godinu dok su za 2026. i 2027. planirana u iznosu od 108.136,00 €. Odnose se na uredski potrošni materijal te stručnu literaturu, rashode za materijal i energiju koji su korigirani na niže u odnosu na prethodne godine, prema dosadašnjem ostvarenju u 2024. godini. Oko 6,10% iznosa za uredski materijal se planira utrošiti iz izvora pomoći za zemljišnoknjižne obnove a ostatak iz proračunskih sredstava.

Rashodi za usluge – planirana su sredstva u iznosu od 516.364,00 € za 2025. godinu dok su za 2026. planirana u iznosu od 529.389,00 € a u 2027. u iznosu od 499.889,00 €. Razlika u projekciji za 2026. godinu koja je veća u odnosu na 2025. i 2027. se nalazi na stavci zdravstvene usluge zbog planiranih sistematskih pregleda u 2026. godini. Sukladno čl. 55. st.1. Kolektivnog ugovora za državne službenike i namještenike, službenici i namještenici imaju svake tri godine odnosno svake dvije godine (ovisno o dobi službenika i namještenika) pravo na sistematski pregled.

Sredstva su općenito uvećana u odnosu na prethodne godine zbog poskupljenja usluge pošte ugovorene prema okvirnom sporazumu. Za 2025. se u okviru stavke usluge telefona, pošte i prijevoza planira utrošiti 303.615,00 €, dok se za 2026. i 2027. planira utrošiti po 308.540,00 €.

Potrebno je i više sredstava za intelektualne usluge zbog promjena u referadama zbog dužeg odsustva sutkinje te rješavanja zaostalih predmeta za što bi se u 2025. godini utrošilo 40.000,00 €, u 2026. godini 38.000,00 € a u 2027. bi intelektualne usluge ipak smanjile i iznosile bi 30.000,00 €.

Također se stavka Ostale usluge uvećala zbog planiranja uvezivanja zemljišno-knjižnih knjiga pa je na istoj za 2025. godinu planirano 26.850,00 €, u 2026. se planira 25.000,00 € dok se za 2027. planira utrošiti 12.500,00 €.

Od ukupnog iznosa rashoda za usluge je za svaku od tri promatrane godine planirano 19.908,00 € iz izvora pomoći za usluge pošte koja se koristi prilikom zemljišnoknjižne obnove te 33.891,00 € za naknade za rad na zemljišnoknjižnoj obnovi. Preostali dio se planira iz proračuna.

**FINANCIJSKI RASHODI**: za svaku od tri promatranih godina je iz proračunskih sredstava planiran iznos od 3.200,00 € kojeg sačinjavaju kamate za leasing dva službena automobila u iznosu 600,00 €, bankovne usluge u iznosu 2.500 € te zatezne kamate 100,00 €. Iznosi su planirani po otplatnom planu odnosno prema dosadašnjem ostvarenju plana u 2024. godini.

**NABAVA OPREME:**

Planirana su sredstva za 2025. i 2026. godinu u iznosu svaka po 14.000 €, dok je za 2027. godinu planiran iznos od 13.000 €. U odnosu na prethodne godine, povećanje se bilježi na stavci Prijevoznih sredstava u cestovnom prometu koje se za svaku godinu planira u iznosu od 10.000 € radi podmirenja rata leasinga za dva službena vozila, dok je u prethodnom razdoblju bila otplaćivana rata samo za jedno službeno vozilo.

Planirana sredstva za uredski namještaj i opremu u iznosu od po 4.000,00 € planirana su za 2025. i 2026. godinu te u iznosu od 3.000 € za 2027. a odnose se odnose se na potrebe sudnica i raspravnih dvorana odnosno za zamjenu dotrajalog uredskog namještaja i opreme.

Od ukupno navedenih sredstava za namještaj i opremu iz izvora vlastitih sredstava planirano je utrošiti u svakoj godini promatranog razdoblja po 1.000,00 € dok se preostali iznos planira iz proračunskih sredstava.

Vlastiti prihodi:

U skladu sa čl. 54. Zakona o proračunu vlastiti prihodi ostvaruju se od usluga kopiranja sudskih akata pa je planiran iznos od 1.000,00 € za 2025., a također za 2026. i 2027.

Ostale pomoći i darovnice ( izvor 52)

Općinski sud u Crikvenici trenutno obuhvaća 2 katastarske općina osnovanih radi obavljanja poslova na obnovi zemljišnih knjiga (k.o. selce i k.o. Malinska) za koje općine su sklopljeni Sporazumi o sufinanciranju poslova obnove zemljišnih knjiga između Ministarstva pravosuđa uprave i digitalne transformacije, Općinskog suda u Crikvenici s Gradom Crikvenica, Općinom Malinska i Općinom Baška-Jurandvor. Novčana sredstva sukladno Sporazumima osigurana su za financiranje materijalnih troškova (poštanske usluge, korištenje uredskog materijala), te za novčane naknade članovima zemljišnoknjižnih povjerenstva u provedbi postupaka obnove zemljišne knjige.

U 2025. godini planirana sredstva su kao i u projekcijama za 2026. i 2027. godinu u iznosu od 60.435 €.